Brigadier-generaal Giora "Hawkeye" Epstein (Hebreeus: גיורא אפשטיין‎) (gebore 20 Mei 1938 in Negba) is 'n afgetrede Israel Lugmag generaal wat volgens beskikbare inligting meer straalvliegtuie afgeskiet het as enige ander vlieënier in die Arabies-Israel konflikte.
Giora Even, skets van Jay Ashurst
Epstein het 17 straalvliegtuie, almal Egipties, afgeskiet. Die algemeen aanvaarde wêreldrekord ("ace of aces") vir straalvliegtuig teen straalvliegtuig gevegte is 21, deur Nikolay Sutyagin.
Epstein was 'n aktiewe Israel Lugmag vlieënier van 1963 tot 1998, toe hy afgetree het. Hy het soos baie afgetrede Israel Lugmag vlieëniers, daarna vir die El-Al lugdiens gewerk.
2 Oorwinnings: 1967-1973
3 Latere loopbaan en aftrede
Epstein sluit aan by die Israel Weermag in 1956 tydens die Suez-oorlog. Hy word nie toegelaat tot die vliegskool nie, weens 'n hartdefek en word as 'n valskermsoldaat opgelei. Epstein verlaat die weermag in 1959. Twee jaar later doen hy weer aansoek by die vliegskool.
Na hy aanvaar is begin hy met vlieënieropleiding. Weens sy besonder goeie sigvermoë word hy die bynaam "Valkoog" gegee. Dit word beweer dat Epstein oor die vermoë beskik het om 'n vliegtuig vier en twintig myl ver te kon waarneem, ongeveer drie keer verder as die gemiddelde vlieënier.
Epstein se eerste vliegtuig skiet hy af op 6 Junie 1967 (gedurende die Sesdag-oorlog), toe hy 'n Egiptiese Soechoi-7 by El Arish afskiet. Gedurende die Uitputtingsoorlog in 1969-1970, skiet Epstein 'n MiG-17, nog 'n Soechoi-7 en twee MiG-21s af. Die res van die vliegtuie wat hy afskiet het was gedurende die 1973 Jom Kipoer-oorlog. Oor die verloop van drie dae (18-20 Oktober 1973), skiet hy 'n Mi-8 helikopter en agt vegvliegtuie: twee Soechoi-7s, twee Soechoi-20s en vier MiG 21s, af. Op 24 Oktober 1973, skiet Epstein nog drie MiG-21s af.
Agt van die oorwinnings behaal Epstein agter die kontroles van die Frans vervaardigde Mirage III, 'n delta vlerk vegvliegtuig wat ontwerp is as 'n onderskepvliegtuig. Sy nege ander oorwinnings was in 'n IAI Nesher, 'n Israeli-vervaardigde weergawe van die Mirage V.
Latere loopbaan en aftredeWysig
Na die Yom Kippur-oorlog, ontvang Epstein die Medal of Ideal, een van Israel se hoogste militêre eerbewyse. Hy was later die bevelvoeder van Mirage en Kfir eskaders. Epstein het missies in die F-16 gevlieg tot sy 60ste verjaarsdag. Na sy aftrede by die Israel Lugmag het hy as vlieënier vir die El-Al lugdiens gewerk.
Epstein was die primêre fokus van die "Desert Aces" episode van die History Channel se reeks Dogfights. Die episode word die eerste keer uitgesaai op 10 Augustus 2007.